OpenLLM-France/wikimedia huggingface dataset:
# Tektitek

El tektitek (també conegut com a teco o B'a'aj) és una llengua maia que forma part de la branca de llengües mams. És parlat per la població maia dels tektiteks dels municipis de Tectitán, i Cuilco al departament de Huehuetenango, Guatemala i als municipis d'Amatenango de la Frontera i Mazapa de Madero a Chiapas, Mèxic.

## Alfabet

L'alfabet del tektitek té 32 grafemes, 27 consonants i 5 vocals.

## Fonologia

| | | | Bilabial | Alveolar | Postalveolar | Retroflexa | Palatal | Velar | Velar | Uvular | Glotal |
| | | | Bilabial | Alveolar | Postalveolar | Retroflexa | Palatal | Normal | Palatalitzada | Uvular | Glotal |
| Oclusiva | Normal | Normal | p /p̪ʰ/ | t /tʰ/ | | | | k /kʰ/ | ky /kʰʲ/ | q /qʰ/ | ' /ʲʔ/ |
| Oclusiva | Ejectiva | Ejectiva | | t' /tʼ/ | | | | k' /kʼ/ | ky'/kʼʲ/ | | |
| Oclusiva | Implosiva | Implosiva | b' /ɓ/ | | | | | | | q' /ʛ/ | |
| Nasal | Nasal | Nasal | m /m/ | n /n/ | | | | nh /ŋ/ | | | |
| Fricativa | Fricativa | Fricativa | w /v/ | s /s/ | xh /ɕ/ | x /ʂ/ | | | | j /χ/ | |
| Africada | Normal | Normal | | tz /t͡sʰ/ | ch /t͡ɕʰ/ | tx /ʈ͡ʂʰ/ | | | | | |
| Africada | Ejectiva | Ejectiva | | tz' /t͡sʼ~dzʼ/ | ch' /t͡ɕʼ~dʑʼ/ | tx' /ʈ͡ʂʼ~ɖʐʼ/ | | | | | |
| Bategant | Bategant | Bategant | | r /ɾ/ | | | | | | | |
| Aproximant | Aproximant | Aproximant | w /ʋ/ | l /l~ɺ/ | | | y /j/ | | | | |

## Referències

* ↑ Guatemala Arxivat 2014-01-07 a Wayback Machine. al web del Sistema de Información de los Pueblos Indígenas de América (UNAM)
* ↑ Lenguas indígenas en riesgo de desparición publicat per l'INALI
* ↑ Congreso de la República de Guatemala. «Decreto Número 19-2003. Ley de Idiomas Nacionales». ALMG. Arxivat de l'original el 2009-04-29. [Consulta: 8 gener 2014].
* ↑ «Còpia arxivada». Arxivat de l'original el 2007-02-08. [Consulta: 8 gener 2014].
* ↑ «Tektiteko». A: Gordon, Raymond G., Jr.. Ethnologue: Languages of the World (versió online). Barbara F. Grimes (ed. contribuent). 15. Dallas, TX: SIL International, 2005. ISBN 1-55671-159-X. OCLC 60338097.
* ↑ «XI Censo Nacional de Población y VI de Habitación (Censo 2002) - Pertenencia de grupo étnico». Instituto Nacional de Estadísticas, 2002. Arxivat de l'original el 2011-02-22. [Consulta: 8 gener 2014].
* 1 2 «Comunidad Lingüística B'a'aj». ALMG.
# Tim (desambiguació)

Tim o TIM té els següents significats:
* Tim: òrgan del sistema immunitari ubicat darrere de l'estèrnum
* TIM: Agrupació Excursionista Terra i Mar de la Creu Alta de Sabadell
* TIM: empresa italiana de telecomunicacions
# Sunburst

Sunburst és una població dels Estats Units a l'estat de Montana. Segons el cens del 2000 tenia 415 habitants.

## Demografia

Segons el cens del 2000, Sunburst tenia 415 habitants, 158 habitatges, i 114 famílies. La densitat de població era de 97,7 habitants per km².
Dels 158 habitatges en un 37,3% hi vivien nens de menys de 18 anys, en un 63,9% hi vivien parelles casades, en un 4,4% dones solteres, i en un 27,8% no eren unitats familiars. En el 22,8% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,9% tenia menys de 18 anys, un 6% entre 18 i 24, un 26,3% entre 25 i 44, un 24,8% de 45 a 60 i un 13% 65 anys o més.
L'edat mediana era de 38 anys. Per cada 100 dones de 18 o més anys hi havia 95,3 homes.
La renda mediana per habitatge era de 38.250 $ i la renda mediana per família de 39.038 $. Els homes tenien una renda mediana de 34.500 $ mentre que les dones 18.333 $. La renda per capita de la població era de 15.244 $. Aproximadament l'1,7% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunburst». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sunburst». American Fact Finder. Oficina del Cens dels Estats Units, 12-01-2010.
# Sunbeam

«Sunbeam» té aquests significats:
* Entreteniment:
** Sunbeam (grup de música), grup de música electrònica alemany
** Sunbeam (àlbum), àlbum de The Emotions de 1978
* Empreses:
** Sunbeam Motor Car Company, fabricant d'automòbils britànic
** Sunbeam Cycles, fabricant de bicicletes i motocicletes britànic
* Toponímia:
** Sunbeam (Colorado), població dels Estats Units
** Sunbeam (Illinois), població dels Estats Units
** Sunbeam (Virgínia de l'Oest), població dels Estats Units
* Transport:
** Chrysler Sunbeam, model d'automòbil de 1977
** Sunbeam Talbot, model d'automòbil de 1938
** BSA Sunbeam, model d'escúter
** Sunbeam (locomotora), de la Great Western Railway Sun
** Sunbeam (tren), tren de passatgers que operà de 1925 a 1955 entre Houston i Dallas
# Thomas Barclay (diplomàtic)

* Aquest article tracta sobre el diplomàtic Thomas Barclay. Vegeu-ne altres significats a «Thomas Barclay».
Thomas Barclay (1728-19 de gener de 1793) era un comerciant de Filadèlfia, i el primer cònsol estatunidenc a França (1781–1787) i el diplomàtic nord-americà que va negociar el primer tractat dels Estats Units amb el sultà del Marroc el 1786. Va ser el primer diplomàtic estatunidenc en morir en un país estranger al servei dels Estats Units.

## Biografia
### Irlanda i Filadèlfia

Barclay va nàixer a Strabane, Comtat Tyrone, Irlanda, fill de Robert Barclay (m. el 1779), comerciant de lli pròsper i armador. El nom de la seva mare és desconegut, però podria haver estat Carsan. Després d'aprendre l'ofici de comerciant en el negoci del seu pare a Strabane, va arribar a Filadèlfia cap al 1764 en la seva trentena. Allà va ser actiu en la gran comunitat irlandesa, on fou un membre fundador de la Friendly Sons of St. Patrick (1771), i es va convertir en un comercial i navilier reeixit. La seva empresa va tenir un paper important en el comerç irlandés – especialment en l'exportació de llavors de lli i la importació de lli i altres articles de merceria. A mesura que passava el temps, els vaixells de l'empresa es veuen cada vegada més en els ports d'Anglaterra, i el sud d'Europa, el Carib, i, ocasionalment, el Mediterrani.
El 1770 Thomas Barclay es casa amb Mary Hoops a Filadèlfia. Nascuda el 1750 a la Pennsilvània occidental, Mary s'havia traslladat a Filadèlfia amb la seua família als onze anys. Era un dels vuit fills d'Adam Hoops (1708–1771) i Elizabeth Finney Hoops (1720–1782).
La primera dècada de Thomas Barclay a Filadèlfia va ser un moment de creixent fricció amb Anglaterra, que va començar amb la Llei del Timbre el 1765 i ell es va convertir en un dels primers membres de la resistència.

## Bibliografia

* Roberts, Priscilla H. and Richard S. Roberts, Thomas Barclay (1728-1793): Consul in France, Diplomat in Barbary. Lehigh University Press. 2008, ISBN 978-0-934223-98-0.
# Thomas Augustine Geary

Thomas Augustine Geary (1775 - novembre 1801) fou un compositor, pianista i organista irlandès, amb un talent precoç especialment en l'escriptura vocal i de piano.
El nom original de Geary era Timothy; Se suposa que va triar "Thomas Augustine" com a nom de l'artista en admiració per Thomas Arne. Va ser un corista i erudit coral a la catedral de Sant Patrici, Dublín, on va assistir ocasionalment a l'organista oficial de la catedral, Philip Cogan. El 1792, va interpretar un concert de Dussek en un concert benèfic a la Rotunda de Dublín, en el qual també va actuar un dels seus cançonetistes, "Soft is the Zephyr's Breezy Wing". Segons W. H. Grattan Flood, Geary va estudiar al "Trinity College" de Dublín, però no hi ha proves per aquesta afirmació. Segons una font del 1818, "treballant amb certa depressió mental es va precipitar de la casa i es va ofgar al canal". Segons Brian Boydell, "la seva prematura mort va robar sens dubte a la música irlandesa d'un talent sensible i prometedor".
Geary va ser el primer compositor irlandès que va explorar sistemàticament la forma d'aires populars o cançons populars amb variacions, molt exigents a la seva època. També va excel·lir en l'escriptura vocal, impressionant amb una notable maduresa i sensibilitat en la definició de paraules i excel·lents acompanyaments de piano. Moltes de les seves cançons i peces de piano van ser reimpreses a Londres i els Estats Units durant dècades després de la seva primerenca mort.

## Referències

* ↑ Geary's year of birth is sometimes given as 1773, but a 1789 newspaper report gives his age as 14; see Beausang (2013), p. 424.
* ↑ J. Warburton, J. Whitelaw, R. Walsh: History of the City of Dublin (Londres, 1818), vol. 2.
* ↑ Brian Boydell: "Geary, Thomas Augustine [Timothy]", in: The New Grove Dictionary of Music and Musicians (London: Macmillan, 2001).

## Bibliografia

* Ita M. Hogan: Anglo-Irish Music 1780–1830 (Cork: Cork University Press, 1966)
* Ita Beausang: "Geary, Thomas Augustine [Timothy]", in: The Encyclopaedia of Music in Ireland, ed. by Harry White & Barra Boydell (Dublin: UCD Press, 2013), p. 424–425.
* entries in New Grove Dictionary of Music and Musicians (2001) and Die Musik in Geschichte und Gegenwart (MGG) (vol. 7, 2002)
# Thomomys nayarensis

Thomomys nayarensis és una espècie de mamífer rosegador de la família dels geòmids. És endèmic del nord-est de Nayarit (Mèxic). Els exemplars adults tenen una llargada total de 168-210 mm. El pelatge dorsal és marró, mentre que el ventral té una tonalitat més groguenca-daurada. El seu nom específic, nayarensis, significa 'de Nayar' en llatí.

## Referències

* ↑ Mathis, V. L.; Hafner, M. S.; Hafner, D. J.; Demastes, J. W. 2013. «Thomomys nayarensis, a new species of pocket gopher from the Sierra del Nayar, Nayarit, Mexico». Journal of Mammalogy, 94 (5): 983-994.
# Brain Film Festival

El Brain Film Festival, també conegut com a Brain Film Fest és un festival de cinema organitzat per la Fundació Pasqual Maragall que va néixer el 2018 amb la voluntat de propiciar la creació audiovisual i donar a conèixer diferents aspectes del cervell, tant les seves capacitats com les malalties i condicions que l'amenacen. És l'evolució del Premi Solé Tura, una iniciativa sorgida per propiciar la creació audiovisual i generar conscienciació social cap a les persones que pateixen malalties del cervell. El seu programa presenta projeccions de llargmetratges i curtmetratges, xerrades i tallers monogràfics. Té lloc al Centre de Cultura Contemporània de Barcelona. L'esdeveniment forma part de la Brain Awareness Week, BAW.
En l'edició de 2018 es van presentar obres com Monster in the Mind, escrita, produïda i dirigida per Jean Carper, veterana periodista de la CNN qui, amb 85 anys s'embarca en un viatge per enfrontar les seves pors i trobar qualsevol cosa que li permeti evitar l'Alzheimer. També es va poder veure Rocks in My Pockets de la letona Signe Baumane, un film d'animació per adults que narra la història de cinc dones de la família de la directora que combaten la depressió i la esquizofrènia, i Can You Rebuild My Brain?, documental de Gran Bretanya dirigit per Stephen Finnigan amb guió de Lotje Sodderland, qui s'endinsa en el món de la neurocirugia després que el seu cervell fallés quan tenia 34 anys. També es va realitzar una projecció especial del clàssic Escola de sirenes de George Sydney per a persones amb Alzheimer i els seus cuidadors.

## Referències

* ↑ «Nace el primer festival de cine en Europa de películas sobre el cerebro». La Vanguardia.
* ↑ «Brain Film Fest | Activitats | CCCB». [Consulta: 13 novembre 2018].
* ↑ «Brain Awareness Week (BAW)». [Consulta: 13 novembre 2018].
* ↑ 20Minutos «Nace el primer festival de cine en Europa de películas sobre el cerebro» (en castellà). 20minutos.es - Últimas Noticias.
* ↑ EFE «"Memoria interna", del argentino Andrea Braga, primer premio Brain Film Fest» (en castellà). elperiodico, 18-03-2018.
* ↑ «Primera edición del festival de documentales 'Brain Film Fest' en Barcelona - RTVE.es» (en castellà). RTVE.es, 15-03-2018.
# Nesogobius pulchellus

Nesogobius pulchellus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 7 cm de longitud total.

## Hàbitat

És un peix marí, de clima subtropical i demersal que viu fins als 20 m de fondària.

## Distribució geogràfica

Es troba al sud d'Austràlia: des de Sydney (Nova Gal·les del Sud) fins a Perth (Austràlia Occidental), incloent-hi Tasmània.

## Observacions

És inofensiu per als humans.

## Referències

* ↑ Whitley G. P., 1929. R. M. Johnston's memoranda relating to the fishes of Tasmania. Pap. R. Soc. Tasmania 1928. 44-68.
* ↑ BioLib (anglès)
* ↑ Castelnau, F. L., 1872. Contribution to the ichthyology of Australia. Núm. 1.--The Melbourne fish market (pp. 29-242). Núm. II.--Note on some South Australian fishes (pp. 243-247). Proceedings of the Zoological and Acclimmatisation Society of Victoria v. 1: 29-247 plus 1 p. Errata.
* 1 2 3 4 FishBase (anglès)
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Enllaços externs

* AQUATAB
# Tomàs Abad Alenda

Tomàs Abad Alenda (Novelda, 1845 - 1922) fou un polític valencià.

## Biografia

Va regentar una destil·leria d'alcohol i es va dedicar al comerç de vi i safrà, fou un dels fundadors del Casino de Novelda i el 1883 fou propietari de la Compañía Vinícola de Levante. Políticament, va militar inicialment en el Partit Republicà Possibilista d'Emilio Castelar, però després es va passar al Partit Liberal, amb el que fou escollit alcalde de Novelda el 1901-1903. Durant el seu mandat va dotar la ciutat d'aigua potable i d'una escola de música. Després es passà al Partit Conservador, i en fou elegit diputat provincial el 1896 i el 1917 pel districte de Novelda-Monòver. El seu fill, Tomàs Abad Seller, també fou alcalde de Novelda tres cops, entre 1908 i 1917.

## Referències

* Biografies de polítics valencians Arxivat 2009-09-20 a Wayback Machine.
# Celadonita

La celadonita és un mineral de la classe dels silicats, que pertany al grup de les miques. Rep el seu nom del francès céladon, verd marí, el seu color més comú.

## Característiques

La celadonita és un silicat de fórmula química K(Mg,Fe$^{2+}$)Fe$^{3+}$(Si₄O$_{10}$)(OH)₂. Cristal·litza en el sistema monoclínic. La seva duresa a l'escala de Mohs és 2. És isostructural amb l'aluminoceladonita, la cromceladonita, la ferroaluminoceladonita i la ferroceladonita, sent l'anàleg amb magnesi d'aquesta darrera espècie.
Segons la classificació de Nickel-Strunz, la celadonita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, willemseïta, ferripirofil·lita, pirofil·lita, boromoscovita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilithionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilithionita, fluorannita, shirokshinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, bileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïita, donbassita, glagolevita, borocookeïta, aliettita, corrensita, dozyita, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Referències

* ↑ «Celadonite» (en anglès). Mindat. [Consulta: 17 març 2016].
# Celadas

Celadas és un municipi d'Aragó, situat a la província de Terol i enquadrat a la comarca de la Comunitat de Terol. Està situat al peu de la Serra Palomera, en una petita depressió. En el nucli urbà cal destacar l'església gòticorenaixentista de San Domingo de Silos i l'ajuntament. Als afores hi ha l'ermita barroca de Santa Quiteria.

## Referències

Viccionari
# Castell de Beersel

El castell de Beersel és una antic castell medieval belga que es troba a la població de Beersel, al sud de Brussel·les. Té tres grans torres i està envoltat per un ample fossat.

## Història

El castell és esmentat per primera vegada al segle xii. L'actual fortalesa va ser construïda per Godofred de Hellebeke entre 1300 i 1310 com a base defensiva de Brussel·les. Durant la guerra de successió dels Brabant (1356-57) va quedar danyada però es va reparar al poc temps. Durant la rebel·lió contra Maximilià d'Àustria, la ciutat de Beersel va recolzar a Maximilià, per la qual cosa en 1489 el castell va ser assetjat, pres i saquejat per les tropes de Brussel·les. Va ser parcialment destruït però de nou restaurat passada la guerra.

## Renovacions

Es va afegir una coberta (teulada) al segle xvii. El castell va quedar abandonat i deshabitat al segle xviii. L'any 1818, una factoria de cotó va ocupar el lloc de la fortalesa. La propietat va passar, per diversos matrimonis, a les famílies dels Stalle, dels Witthem, dels Arenberg i dels Merode. L'any 1928, un membre d'aquesta última família va donar el castell a la Lliga d'Amics del Castell de Beersel, els qui ho van restaurar. L'any 1948, es va fer càrrec del castell la Koninklijke Vereniging der Historische Woonsteden en Tuinen van België ("Real Associació de Residències Històriques i Jardins a Bèlgica"), que ho va arrendar a les autoritats municipals de Beersel.

## Referències literàries

És un dels escenaris que apareixen en el còmic De schat van Beersel ("El Tresor de Beersel").

## Referències

* ↑ Belgique 2008, Petit Futé. ISBN 2-7469-2067-0
* ↑ Voir François-Emmanuel de Wasseige, « Châteaux et demeures de l'Association royale des Demeures historiques de Belgique (II) », dans : Demeures Historiques et Jardins Plantilla:Numéro, juin 2009, p. 13-16.

## Enllaços externs

* Het Kasteel van Beersel: middeleeuws tot en met Arxivat 2005-04-04 a Wayback Machine. (neerlandès)
* Association des demeures historiques Arxivat 2017-10-25 a Wayback Machine. (francès)
* Châteaux forts médiévaux de Belgique : château de Beersel (francès)
# Txeredinovski

Txeredinovski - Черединовский (rus) - és un khútor, un poble, del krai de Krasnodar, a Rússia. Es troba a la vora esquerra del riu Kuban, a 6 km al nord-est de Gulkévitxi i a 143 km a l'est de Krasnodar, la capital.
Pertany al municipi de Guirei.
# Agustí Torelló

Agustí Torelló és el nom dels següents personatges:
* Agustí Torelló i Mata (1935), enòleg, fundador de la cava que porta el seu nom
* Agustí Torelló i Ros (1863-1932), músic, director d'orquestra i compositor
# A Rússia

A Rússia és el segon àlbum del grup mallorquí Antònia Font, publicat l'any 2001. El disc conté un total de quinze cançons independent entre si. El disc inclou una dedicatòria en un to surrealista: "...a la gent de Rússia, que hi fa tan fred, és tan gran i és tan enfora que me vénen ganes de plorar...". En aquesta ocasió, la presentació del disc es va fer a L'Espai de Barcelona el 17 de febrer del 2001 entre els actes de les jornades Setmana de les Illes Balears. Tot i així, la presentació no va tenir un gran nombre d'assistents. El disc obtingué el premi Disc Català de l'Any de Ràdio 4 del 2001.
Pel que fa a la lletra i segons explicà Joan Miquel Oliver, "fugíem d'explicar històries de personatges, des del punt de vista del lletrista, per fer una feina més seriosa i més ben feta". La producció del disc va anar encaminada a no introduir instrumentació que no pogués ser reproduïda per ells mateixos en el directe. El disc va ser d'un estil menys pop que el seu predecessor. De nou, són descrits com a vitamínics i amb lletres properes al surrealisme.

## Referències

* ↑ Alegret, 2011, p. 11.
* ↑ «A Rússia». Enderrock. [Consulta: 31 març 2014].
* 1 2 3 Putx, Donat «Desembarco balear. Crítica de música». La Vanguardia, 21-02-2001 [Consulta: 12 abril 2014].
* ↑ «[Amb aquest http://www.vilaweb.cat/noticia/591635/20021104/antonia-font-rep-premi-disc-catala-lany-2001.html Antònia Font rep el premi 'Disc Català' de l'any 2001]». Vilaweb, 04-11-2002 [Consulta: 2 agost 2014].
* 1 2 Alegret, 2011, p. 24.

## Bibliografia

* Alegret, Helena Morén (coordinadora). Antònia Font : robots innocents. Valls: Cossetània, 2011, p. 73. ISBN 978-84-15403-64-7.
# Abd Allah III ibn Husayn

Abd-Al·lah (IV) ibn Hussayn (àrab: عبد الله بن حسين, ʿAbd Allāh b. Ḥusayn) fou xerif de la Meca, el darrer del clan Banu Barakat. Era nebot de Barakat IV.
Va ser proclamat xerif el 1770 pel general egipci Muhammad Abu-Dhabad, enviat pel governador d'Egipte Alí Bey al-Kabir, però una vegada el general va retornar a Egipte, a principis d'octubre, Àhmad ibn Saïd li va prendre el xerifat després de derrotar les forces d'Abd-Al·lah amb el suport d'aliats beduïns.

## Referències

* ↑ Sardar, Ziauddin. Mecca: The Sacred City (en anglès). Bloomsbury Publishing, 2014. ISBN 9781408835593.
* ↑ Uzunçarşılı, İsmail Hakkı. أشراف مكة المكرمة وأمراؤها في العهد العثماني (en àrab). Traducció: خليل علي مراد. Beirut: الدار العربية للموسوعات, 2003, p. 186-188.

## Bibliografia

* Encyclopaedia of Islam. Second Edition, Brill Publishers, Leiden, s.v. «Barakāt».
# 960

El 960 (CMLX) fou un any de traspàs començat en diumenge del calendari julià.

## Esdeveniments

* Dunstan esdevé arquebisbe de Canterbury a Anglaterra.

## Naixements

* Constantí VIII, emperador romà d'Orient (altres fonts donen 961)
* Vladímir I de Kíev (data aproximativa)

## Referències

* ↑ MacCabe, W. Bern Mac. A Catholic History of England (en anglès). Londres: Newby, 1849.
* ↑ «Constantí VIII». Gran Enciclopèdia Catalana. Barcelona: Grup Enciclopèdia Catalana.
# A9 (Letònia)

L'A9 és una carretera nacional de Letònia, que connecta Riga amb la tercera ciutat de Letònia, Liepāja, passant per Skulte; també se la coneix a Letònia com l'autopista de Liepāja. Forma part de la xarxa TEN-T letona. Després de Liepāja, la carretera es converteix en la A11 letona.
Té una longitud de pràcticament 200 kilòmetres. Actualment l'A9 té 1+1 carrils al llarg de tot el recorregut; el límit de velocitat és de 90km/h. Està planejat que pels volts del 2020 que totes les interseccions actuals amb l'A9, en el segment entre Riga i Jaunbērze s'eliminaran, i unes noves interseccions a dos nivells seran construïdes, amb una opció per ampliar l'A9 a 2x2 línies en el futur proper. La mitjana AADT de l'A9 el 2014 va ser d'5.381 cotxes per dia.

## Cruïlles

| # | Nom carretera |
| 1 | P99 (Tīreļi) |
| 2 | P101 (Kalnciems) |
| 3 | P98 (Apšupe) |
| 4 | P97 (Annenieki) |
| 5 | P104 (Biksti) |
| 6 | P109 (Brocēni) |
| 7 | P105 (Saldus) |
| 8 | P108 (Saldus) |
| 9 | P107 (Ciecere) |
| 10 | P116 (Skrunda) |
| 11 | P117 (Skrunda) |
| 12 | P115 (Kalvene) |
| 13 | P112 (Šukteri) |
| 13 | P106 (Grobiņa) |
| 14 | P111 (Grobiņa) |
| 15 | P113 (Grobiņa) |
| 16 | P110 (Liepāja) |
| 17 | A11 (Liepāja). |

## Referències

* ↑ Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem

## Enllaços externs

* Autoceļš A9 posmā starp Tīreļiem un Rīgas rajonu